Diari Oficial de la Generalitat Valenciana


Sumari del DOGV 2243, del 12-04-1994 (1994/831093)

ORDRE de 23 de març de 1994, de la Conselleria d'Educació i Ciència, per la qual es convoquen ajudes per a les corporacions locals que participen en el desenvolupament del Programa per a l'Animació i Promoció de l'Educació Permanent d'Adults a la Comunitat Valenciana i per a les entitats sense intenció de guany col.laboradores d'aquest.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/23/(2)/dof/vci/html**

### Dades del document

Número de DOGV
:   2243

Data del DOGV
:   12-04-1994

Secció del DOGV
:   DISPOSICIONS GENERALS

Número del document
:   1994/831093


Data del document
:   23-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 23 de març de 1994, de la Conselleria d'Educació i Ciència, per la qual es convoquen ajudes per a les corporacions locals que participen en el desenvolupament del Programa per a l'Animació i Promoció de l'Educació Permanent d'Adults a la Comunitat Valenciana i per a les entitats sense intenció de guany col·laboradores d'aquest. [94/2117]  
L'educació de persones adultes a la Comunitat Valenciana necessita, perquè es complesquen els seus objectius, la participació activa dels agents socials configurats, sobretot, per les corporacions locals i les entitats que organitzen i desenvolupen ensenyaments i activitats educatives i culturals, reforçant així l'acció del Programa d'Educació de Persones Adultes de la Conselleria d'Educació i Ciència de la Generalitat Valenciana.  
Per tal d'unir, coordinar i potenciar tots els recursos públics que influeixen directament o indirecta en la formació de persones joves i adultes majors de 16 anys, i per tal de proporcionar una ajuda al finançament de les activitats que en aquest sector educatiu realitzen aquestes corporacions locals i entitats, s'ha previst un sistema d'ajudes que contribuesquen a sufragar parcialment les despeses derivades de la prestació d'aquests serveis.  
Per tot això, fent ús de les facultats que m'han estat conferides per l'article 35 de la Llei de Govern Valencià,  
ORDENE:  
Primer  
1. La Conselleria d'Educació i Ciència, dins els límits pressupostaris aprovats amb aquesta finalitat, concedirà ajudes econòmiques destinades al finançament parcial dels programes d'Educació de Persones Adultes, patrocinats per les corporacions locals i per les entitats col·laboradores que, sense finalitat de lucre, desenvolupen igualment activitats d'aquesta modalitat educativa.  
Segon  
1. L'import global màxim que podrà assignar-s'hi, en concepte d'aquestes ajudes, serà de 752.010.286 PTA, i l'abonament es realitzarà a càrrec de la línia de subvenció 4.03 de la secció, servei i programa 37.27.622.22 d'Ensenyament Primari d'aquest exercici econòmic.  
2. La quantitat que resulte adjudicada a cada corporació local o entitat col·laboradora, sumada a altres ingressos que aquesta reba pel mateix concepte, no podrà ser superior a les despeses que efectue l'entitat beneficiària.  
3. La quantitat que resulte adjudicada a cada beneficiari d'aquestes ajudes no podrà depassar l'ajuda total sol·licitada per la corporació local o entitat col·laboradora.  
Tercer  
S'aproven les bases per les quals es regeix aquesta convocatòria i el model d'instància que s'inclouen en l'ordre, com a annexos I i II, respectivament.  
DISPOSICIONS FINALS  
Primera  
Es delega la Direcció General de Centres Docents per a la facultat de concedir aquestes subvencions i se l'autoritza perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 23 de març de 1994  
El conseller d'Educació i Ciència,  
JOAN ROMERO I GONZÁLEZ  
ANNEX I  
Bases de la convocatòria  
Primera. Corporacions locals  
a) Finalitats de la subvenció  
Per a les corporacions locals que participen en el Programa per a l'Animació i Promoció de l'Educació Permanent d'Adults, les ajudes econòmiques aniran destinades al finançament parcial de la despesa derivada de:  
- La contractació del personal docent que desenvolupe el currículum reglat de l'EPA, incloent-hi el que desplegue projectes d'alfabetització i d'integració de col·lectius desfavorits.  
- El pagament al personal que impartesca altres activitats culturals i formatives dins el programa d'EPA, destacant les de formació ocupacional, aquelles que possibiliten l'accés a d'altres trams del sistema educatiu i també altres activitats de dinamització sociocultural.  
- L'adquisició de material educatiu i bibliogràfic.  
 b) Sol·licitants i requisits  
Podran sol·licitar aquestes ajudes les corporacions locals que siguen titulars d'un centre o desenvolupen un programa d'EPA, situat en l'àmbit de la Comunitat Valenciana, i que complesquen els requisits següents:  
1. Haver iniciat les activitats d'EPA abans de l'1 de gener de 1994.  
2. Tenir establerts ensenyaments reglats d'almenys un dels tres cicles de l'Educació Permanent d'Adults, segons allò establert per l'Ordre d'1 de juny de 1993 (DOGV núm. 2072, de 21 de juliol), i tenir l'autorització administrativa corresponent, com a mínim abans de la finalització del termini de presentació de sol·licituds d'aquesta convocatòria. A aquest efecte, es considerarà equivalent a l'autorització administrativa el comptar amb l'autorització regulada per la Resolució de 16 de juliol de 1990, de la Direcció General de Centres Docents (DOGV núm. 1402, de 16 d'octubre) per a ser entitat vinculada del CEVEAD, amb la consegüent concessió per al curs 1993-94.  
3. No haver subscrit cap conveni de col·laboració per al seu funcionament amb la Generalitat Valenciana.  
4. Haver justificat convenientment l'ajuda econòmica que per aquest mateix concepte es va concedir en l'exercici 1993, si la corporació local es trobava inclosa en la resolució de concessió de les ajudes corresponent.  
5. Haver donat d'alta en la Seguretat Social el personal docent que desplega el currículum reglat de l'EPA.  
6. Haver complert les obligacions tributàries especificades en l'Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer), en compliment d'allò que disposa l'article 47.7 del Decret Legislatiu del Consell de 26 de juny de 1991 (DOGV núm. 1588, de 17 de juliol) i la resta de la normativa concordant.  
c) Documentació  
A la sol·licitud (annex II) caldrà acompanyar la documentació següent:  
1. Còpia de l'acord del ple de la corporació o de l'acord de la comissió de govern, en la qual s'incloga la petició d'ajuda que es pretén obtenir, expressant-hi la quantitat desglossada per apartats i la finalitat, a més del compromís de la corporació local de/d':  
- Observar les directrius i línies de coordinació que establesca la Conselleria d'Educació i Ciència.  
- Mantenir l'activitat durant el període per al qual se sol·licita l'ajuda.  
- Sotmetre's a les actuacions de comprovació que puga efectuar aquesta conselleria, i a les de control financer, que corresponen a la Intervenció General pel que fa a l'ajuda concedida.  
2. Certificat acreditatiu del secretari de la corporació local on conste que en els pressupostos de la corporació per a 1994 hi ha quantitats consignades per a l'Educació Permanent d'Adults, indicant-hi les partides, la denominació d'aquestes i la quantia de què consten, així com el compromís de no disminuir ni anul·lar aquesta consignació.  
3. Pressupost d'ingressos i despeses per al funcionament del programa d'EPA per al curs 1993-94, segons model inclòs en l'annex II.a)  
4. Relació nominal de la plantilla del personal docent que desenvolupa el currículum reglat de l'EPA, segons model inclòs en l'annex II.b). Aquesta relació haurà de ser signada pel secretari de la corporació local.  
5. Relació nominal de la plantilla del personal dependent de la corporació local que imparteix altres activitats culturals i formatives dins el programa d'EPA, segons model inclòs en l'annex II.c). Aquesta relació haurà de ser signada pel secretari de la corporació local.  
6. Fotocòpia compulsada de la titulació del personal docent que desplega el currículum reglat de l'EPA.  
7. Fotocòpia compulsada dels contractes (laborals o de serveis) realitzats, fent-hi constar les hores de contractació setmanal.  
8. Fotocòpia compulsada del TC-1 i TC-2 del mes de gener de 1994 (laborals) i/o dels rebuts de pagament del Règim Especial de Treballadors Autònoms del mateix mes (autònoms), on consten els treballadors que componen la plantilla de personal docent del centre o programa d'EPA.  
9. Certificat expedit pel secretari de la corporació local de trobar-se al corrent en el compliment de les obligacions tributàries aplicables a les corporacions locals, segons estableix l'Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer) i el Decret Legislatiu de 26 de juny de 1991 (DOGV núm. 1588, de 17 de juliol), pel qual s'aprova el text refós de la Llei d'Hisenda Pública.  
Tots els documents que s'hi aporten hauran de ser originals o fotocòpies compulsades.  
Segona. Entitats col·laboradores sense afany de guany  
a) Finalitats de la subvenció  
Per a les entitats sense finalitat lucrativa que col·laboren en el Programa per a l'Animació i Promoció de l'Educació Permanent d'Adults i que desenvolupen activitats en aquest sector educatiu, les ajudes econòmiques aniran destinades al finançament parcial de la despesa derivada de la contractació del personal docent que desenvolupe el currículum reglat de l'EPA.  
b) Sol·licitants i requisits  
Podran sol·licitar aquestes ajudes les persones físiques o jurídiques, públiques o privades, sense afany de guany que, ubicades en l'àmbit de la Comunitat Valenciana, complesquen els requisits següents:  
1. Haver iniciat les activitats d'EPA abans de l'1 de gener de 1994.  
2. Tenir establert el primer cicle dels ensenyaments d'Educació Permanent d'Adults i tenir un informe de la Inspecció Educativa en què es faça constar el desenvolupament regular de la tasca alfabetitzadora. En cas de realitzar a més ensenyaments reglats en el segon i tercer cicle de l'Educació Permanent d'Adults, caldrà disposar de l'autorització administrativa corresponent, com a mínim, abans de la finalització del termini de presentació de sol·licituds de la present convocatòria.   
3. Tenir l'informe de la Inspecció educativa en què es faça constar l'adequació del programa educatiu a la tasca alfabetitzadora que hi siga equivalent, quan aquest s'adrece a persones amb discapacitats de diversa mena.  
4. Haver justificat convenientment l'ajuda econòmica que per aquest mateix concepte es va concedir en l'exercici 1993, si l'entitat es trobava inclosa en la resolució de concessió de les ajudes corresponent.  
5. Haver donat d'alta en la Seguretat Social el personal docent que desenvolupa el currículum reglat de l'EPA.  
6. Haver complert les obligacions tributàries especificades en l'Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrer), en compliment d'allò que disposa l'article 47.7 del Decret Legislatiu del Consell de 26 de juny de 1991 (DOGV núm. 1588, de 17 de juliol) i la resta de la normativa concordant.  
c) Documentació  
A la sol·licitud (annex II) caldrà adjuntar la documentació següent:  
1. Còpia de l'acord de l'òrgan de direcció corresponent, en la qual s'incloga la petició d'ajuda que es pretén obtenir, expressant-hi la quantitat i la finalitat, a més del compromís de l'entitat de/d':  
- Observar les directrius i línies de coordinació que establesca la Conselleria d'Educació i Ciència.  
- Mantenir l'activitat durant el període per al qual se sol·licita l'ajuda.  
- Sotmetre's a les actuacions de comprovació que puga efectuar aquesta conselleria, i a les de control financer que corresponen a la Intervenció General pel que fa a l'ajuda concedida.  
2. Fotocòpia compulsada de la Targeta de Persones Jurídiques i Entitats en general, expedida pel Ministeri d'Economia i Hisenda.  
3. En els supòsits en què la configuració jurídica de l'entitat sol·licitant pressupose l'existència d'intenció de guany o es tracte d'una persona física, caldrà presentar-hi declaració expressa i formal del fet que el servei o l'activitat per als quals se sol·licita l'ajuda no tenen aquesta finalitat. A més d'això, aquesta declaració quedarà subjecta a la comprovació respectiva.  
4. Pressupost d'ingressos i despeses per al funcionament del Programa d'EPA per al curs 1993-94, segons model inclòs en l'annex II.a)  
5. Relació nominal de la plantilla del personal docent dependent de l'entitat que desplega el currículum reglat de l'EPA, segons model inclòs en l'annex II.b). Aquesta relació haurà de ser signada pel titular o representant legal de l'entitat.  
6. Fotocòpia compulsada de la titulació del personal docent que desplega el currículum reglat de l'EPA.  
7. Fotocòpia compulsada dels contractes (laborals o de serveis) realitzats, fent-hi constar les hores de contractació setmanal.  
8. Fotocòpia compulsada del TC-1 i TC-2 del mes de gener de 1994 (laborals) i/o dels rebuts de pagament del Règim Especial de Treballadors Autònoms del mateix mes (autònoms), on consten els treballadors que componen la plantilla de personal docent del centre o programa d'EPA.  
9. Certificat expedit pel titular o representant legal de l'entitat de trobar-se al corrent en el compliment de les obligacions tributàries, segons estableix l'Ordre de 7 de gener de 1991, de la Conselleria d'Economia i Hisenda (DOGV núm. 1477, de 5 de febrero) i el Decret Legislatiu de 26 de juny de 1991 (DOGV núm. 1588, de 17 de juliol), pel qual s'aprova el text refós de la Llei d'Hisenda Pública.  
10. Relació nominal de les persones matriculades en les activitats reglades de l'EPA per al curs 1993-94, incloent-hi l'edat, el DNI i el nivell instructiu en què es troben matriculats.  
Tots els documents que s'hi aporten hauran de ser originals o fotocòpies compulsades.  
Tercera. Formalització de les sol·licituds  
1. Les sol·licituds caldrà que siguen formalitzades pel titular del centre o representant legal atenent el model que figura, com a annex II, en aquesta convocatòria.  
Aquesta instància, juntament amb els annexos i la resta de la documentació, haurà de ser presentada en les direccions territorials d'Educació corresponents, en les oficines d'Informació, Iniciatives i Reclamacions de la Generalitat Valenciana o a través de qualsevol dels mitjans establerts en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació de les sol·licituds serà de vint dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Quarta. Tramitació per part de les direccions territorials d'Educació  
1. Si en el moment de la recepció de la instància i els documents n'hi manca qualsevol, la direcció territorial d'Educació corresponent els reclamarà a la corporació local o entitat sol·licitant, per correu certificat i amb justificant de recepció, i li concedirà un termini de 10 dies perquè puga aportar-hi les dades o els documents no inclosos en l'expedient, en compliment de l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
En cas que transcórrega el termini indicat i no s'hi presente la documentació exigida, l'expedient serà tramés, fent-hi constar aquesta incidència, a la Direcció General de Centres Docents, on serà arxivat sense més tràmit i exclòs d'aquesta convocatòria.  
2. Una vegada estiguen complets els expedients, la Inspecció Educativa emetrà un informe sobre els punts següents:  
- Valoració de la programació general anual del centre o programa d'EPA del curs 1993-94.  
- Nombre de grups, alumnes atesos i hores setmanals dels tres cicles d'ensenyament reglat de l'EPA.  
- Dependència orgànica del professorat.  
- Data d'inici de les activitats per al curs 1993-94.  
En el termini d'un mes comptador des de l'endemà de l'últim dia hàbil per a la presentació d'instàncies, les direccions territorials trametran a la Direcció General de Centres Docents els expedients complets i degudament emplenats, juntament amb l'informe de la Inspecció educativa, a fi que se'n faça la tramitació corresponent.  
Cinquena. Proposta de resolució  
1. L'examen i valoració dels expedients presentats i dels informes emesos per la Inspecció, i també la consegüent proposta de concessió i denegació de les ajudes, correspondrà a una comissió integrada per:  
- La directora general de Centres Docents, qui n'actuarà com a presidenta.  
- Els directors territorials d'Educació d'Alacant, Castelló i València.  
- Un/a inspector/a designat/ada pel secretari general a proposta de la directora general de Centres Docents.  
- Un director/a de centre d'Educació Permanent d'Adults designat/ada pel director general d'Ordenació i Innovació Educativa.  
- Un/a representant de la Federació Valenciana de Municipis i Províncies.  
- Un/a representant pertanyent a una de les federacions d'alumnes d'EPA legalment constituïdes.  
- Un/a representant pertanyent a una de les associacions professionals vinculades a la formació d'adults legalment constituïdes.  
- El/la cap del Programa per a l'Animació i Promoció de la Educació Permanent d'Adults en la Comunitat Valenciana.   
- El/la cap de la Secció de Subvencions de la Direcció General de Centres Docents, qui n'actuarà com a secretari/ària.  
2. La comissió efectuarà la valoració dels expedients presentats i l'assignació de l'import de les ajudes previstes en aquesta ordre, tenint en compte les bases de la convocatòria i els criteris següents:  
- Valoració de la programació general anual del centre o programa d'EPA, segons els canals establerts per a vertebrar la participació social, el desplegament de les activitats docents i també l'existència d'altres activitats culturals i formatives dins el programa d'EPA.  
- Data d'inici de les activitats.  
- Nombre de grups de persones ateses 10 hores setmanals com a mínim. El recompte es farà a partir de la següent distribució de l'alumnat per grup:  
Alfabetització de 10 a 12 alumnes  
Neolectors de 15 a 20 alumnes  
Educació de base de 25 a 30 alumnes  
Graduat de 30 a 40 alumnes  
- Nombre d'habitants de la població.  
- Tipus de relació contractual amb el professorat.  
- Nombre d'hores de contracte a la setmana del professorat dependent de la corporació local o entitat.  
- Nombre de professorat contractat en relació amb la totalitat del professorat del centre.  
- Aportació econòmica dels alumnes per l'ensenyament reglat.  
A més dels criteris anteriors, és valorarà l'actuació en sectors de població amb índex d'analfabetisme o en àrees territorials amb escassos recursos educatius i l'atenció a grups de persones adultes amb discapacitats de diversa mena.  
Així mateix, la comissió podrà estimar convenient per a l'adjudicació de quantitats la consideració de l'import adjudicat en la convocatòria de l'any anterior.  
Les ajudes econòmiques atorgades a les corporacions locals per al capítol de despeses de personal d'altres activitats culturals i formatives dins del programa d'EPA i per a les despeses d'adquisició de material educatiu i bibliogràfic, mai no podran superar les 300.000 PTA.   
Sisena. Resolució  
Una vegada evacuada la proposta de la comissió sobre l'adjudicació de quantitats i la denegació de subvenció als centres que no complesquen els requisits disposats en l'ordre de convocatòria, la Direcció General de Centres Docents resoldrà, per delegació del conseller d'Educació i Ciència, aquesta convocatòria.  
En qualsevol cas, la denegació de la subvenció haurà de ser motivada i les raons caldrà fer-les constar en la resolució d'adjudicació.  
La resolució a què fa referència aquesta base caldrà que siga dictada en el termini màxim de 6 mesos comptadors des del dia de l'entrada en vigor d'aquesta ordre. En el supòsit que transcorregut aquest termini no s'haja dictat cap resolució, les sol·licituds presentades es consideraran desestimades.  
Aquesta resolució serà publicada en el Diari Oficial de la Generalitat Valenciana, especificant-hi, entre d'altres aspectes, el termini de què disposarà la Direcció General de Centres Docents per a efectuar les propostes de pagament, el qual no haurà d'excedir els 6 mesos comptadors des de la publicació de la resolució.  
Setena. Justificació de la subvenció  
Per a la percepció de la subvenció, el beneficiari haurà de justificar, davant la Direcció General de Centres Docents, les despeses i destinació d'aquesta per un import igual o superior a l'ajuda concedida, i també el fet de trobar-se al corrent de les seues obligacions tributàries i de les referides a la Seguretat Social, en compliment de l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
En la documentació que té com a finalitat justificar la subvenció, s'hi inclourà:  
a) Documentació de caràcter econòmic que justifique les despeses derivades de la contractació del personal docent que desplega el currículum reglat de l'EPA, les despeses derivades del pagament del personal que impartesca altres activitats educatives i culturals en l'EPA i/o les despeses d'adquisició de material educatiu i bibliogràfic (fulls de salari del personal docent, butlletes de cotització a la Seguretat Social, rebuts d'emoluments del personal d'activitats no reglades sempre que s'haja realitzat la corresponent retenció d'IRPF, factures...).  
b) Certificat expedit per la tresoreria general de la Seguretat Social corresponent, on conste que la corporació local o entitat sol·licitant es troba a hores d'ara al corrent en el pagament de les quotes de Seguretat Social de la plantilla de personal docent que desplega el currículum reglat de l'EPA.  
c) Documentació acreditativa d'haver complert les obligacions tributàries de la corporació local o entitat sol·licitant.  
Tots els documents hauran de ser originals o fotocòpies compulsades. Quant a la documentació de caràcter econòmic assenyalada en l'apartat a) del paràgraf anterior, només serà vàlida per a justificar la subvenció la compresa entre l'1 de gener i el 30 de setembre de 1994.  
La Direcció General de Centres Docents fixarà en la resolució d'aquesta convocatòria el termini per a la presentació de la documentació justificativa de la subvenció.  
Vuitena. Revocació o disminució de la subvenció  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran produir la modificació de la resolució de la concessió.  
L'import de les subvencions mai no podrà ser d'una quantia que, aïlladament o conjunta amb subvencions o ajudes d'altres administracions públiques o d'altres ens públics o privats, supere el cost de l'activitat que desenvoluparà el beneficiari.  
2. Escaurà el reintegrament de les quantitats percebudes i l'exigència de l'interès de demora, des del moment del pagament de la subvenció, en els casos següents:  
2.1 Incompliment de l'obligació de justificació.  
2.2 Obtenció de la subvenció sense complir les condicions requerides.  
2.3 Incompliment de la finalitat per a la qual va ser concedida la subvenció.  
2.4 Incompliment de les condicions imposades als beneficiaris amb motiu de la concessió de la subvenció.  
3. S'haurà de reintegrar la quantitat transferida o reduir parcialment la subvenció aprovada, en els casos següents:  
3.1 Quan la documentació aportada reflectesca un import total inferior a la subvenció aprovada.  
3.2 Quan els documents aportats no complesquen els requisits legals perquè siguen expedits.  
3.3 Quan els documents es referesquen a un col·lectiu o plantilla major que la que li correspon únicament al centre i no vagen acompanyats d'un certificat del secretari de l'ajuntament o del titular de l'entitat, en què s'especifique, a més de l'import total a què fa referència l'esmentat document, la part que s'atribueix exclusivament al centre educatiu.  
4. Així mateix, en el supòsit previst en el paràgraf segon del punt 1 d'aquesta base, caldrà reintegrar la quantitat que resulte sobrera sobre el cost de l'activitat desplegada.  
5. Igualment, la no presentació de la documentació assenyalada en la base 7ª d'aquesta ordre en el termini que es determine en la resolució d'aquesta convocatòria suposarà la pèrdua del dret a rebre la subvenció per part del beneficiari.  
Novena. Altres possibles subvencions  
El beneficiari d'aquesta convocatòria assumeix el compromís de comunicar a la Direcció General de Centres Docents de la Conselleria d'Educació i Ciència, l'obtenció de subvencions o ajudes destinades a aquesta mateixa finalitat, provinents de qualsevol ens públic o privat.


Còpia Permalink ELI